चरित्रवान देशभक्त युवाओं से होता है राष्ट्र निर्माण : संजय ढाका
रोहतक। महमस्थित राजकीय बहुतकनीकी संस्थान में मंगलवार को युवा चरित्र निर्माण एवं योग शिविर आयोजित किया गया। वैदिक भारत निर्माण अभियान आर्य समाज के संयुक्त तत्वावधान में शिविर में योग शिक्षक शिवकृष्ण आर्य ने बच्चों को योग का प्रशिक्षण दिया। मुख्य वक्ता संजय ढाका ने कहा कि व्यक्ति से समाज और समाज से राष्ट्र का निर्माण होता है। चरित्रवान देशभक्त युवाओं से राष्ट्र का निर्माण होता है। योग शिक्षक शिवकृष्ण आर्य ने योग सत्र का शुभारंभ किया। उन्होंने सूक्ष्म व्यायाम, आसन एवं प्राणायाम का प्रशिक्षण दिया और उनसे होने वाले लाभों से अवगत करवाया। इस अवसर पर डॉ. संदीप, रवि, शमशेर सिंह, अजय कुमार, सुमित, विकास, सतीश, करतार, मनोज, पुष्पा, मीना, संतोष, सरिता, सीमा आदि उपस्थित रहे।
hin_Deva hin_Deva